На основу члана 53. Закона о основама својинскоправних односа („Службени лист СФРЈ“ број 6/80 и 36/90, „Службени лист СРЈ“ број 29/96 и „Службени гласник РС'', број 115/05- др. закон), члана 3. Одлуке о условима и висини накнаде за успостављање права службености пролаза на површинама јавне намене и непокретностима у јавној својини општине Владичин Хан („Службени гласник РС“, број 10/17), члана 32. Закона о локалној самоуправи („Службени гласник РС“, број 129/07, 83/14 - др. закон и 101/16- др. закон) и члana 41. и 138. Статута Општине Владичин Хан („Службени гласник Пчињског округа“, број 21/08 и 8/09 и „Службени гласник грaда Врања“, број 11/13 и 5/17) Скупштина општине Владичин Хан, на седници одржаној дана 11.06.2017. године, донела је

**ОДЛУКУ О УСПОСТАВЉАЊУ ПРАВА СЛУЖБЕНОСТИ ПРОЛАЗА**

**Члан 1.**

Овом одлуком успоставља се право службености пролаза на:

* кп.бр. 2592, уписана у ЛН број 216 КО Дупљане;
* кп.бр. 2194 и кп.бр. 2196, уписане у ЛН број 209 КО Теговиште;
* кп.бр. 1326 и кп.бр. 1327, уписане у ЛН број 131КО Урвич;
* кп.бр. 1221 и кп.бр. 2426, уписане у ЛН број 186 КО Летовиште;
* кп.бр. 1339, уписана у ЛН број 102 КО Балиновце;
* кп.бр. 1403/1, уписане у ЛН број 153 КО Калиманце;
* кп.бр. 1036/1 и кп.бр. 4411, уписане у ЛН број 317 КО Владичин Хан,

све у јавној својини општине Владичин Хан.

**Члан 2.**

 На катастарским парцелама из члana 1. ове Одлуке, успоставља се право службености пролаза у корист Društvo za proizvodnju, promet i inženjering „Kopernikus TECHNOLOGY“ DOO Јурија Гагарина 206, Нови Београд.

**Члан 3.**

Успостављање права службености пролаза на катастарским парцелама из члана 1. ове Одлуке врши се, дуж пута, на релацији Дупљане (Момин камен) – Владичин Хан, а ради постављања телекомуникационог вода који ће бити постављен подземно, полагањем у земљани ров тзв. армирани оптички кабл чији је номинални пречник 14 mm а укупна дужина 8248 m.

**Члан 4.**

Успостављање права службености пролаза на катастарским парцелама из члана 1. ове Одлуке врши се уз накнаду, сходно члану 12. Одлуке о условима и висини накнаде за успостављање права службености пролаза на површинама јавне намене и непокретностима у јавној својини општине Владичин Хан („Службени гласник РС“, број 10/17).

**Члан 5.**

Ближа права и обавезе између Општине Владичин Хан и Društvo za proizvodnju, promet i inženjering „Kopernikus TECHNOLOGY“ DOO Јурија Гагарина 206, Нови Београд регулисаће се Уговором о успостављању права службености пролаза, који ће се закључити након ступања на снагу ове Одлуке и прибављања мишљења Општинског јавног правобраниоца.

**Члан 6.**

 Председник општине Владичин Хан, пре закључења Уговора из члана 4. ове Одлуке, формираће комисију која ће у присуству овлашћених представника Društva za proizvodnju, promet i inženjering „Kopernikus TECHNOLOGY“ DOO Јурија Гагарина 206, Нови Београд утврдити тачан пречник и дужину оптичког кабла који ће се поставити на катастарским парцелама из члана 1. ове Одлуке.

 Такође, комисија ће вршити и контролу успостављања права службености пролаза на катастарским парцелама из члана 1. ове Одлуке након закључења Уговора.

**Члан 7.**

 Ова Одлука ступа на снагу осмог дана од дана објављивања у „Службеном гласнику Града Врања“.

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-90/13/17-IV/04**

 **П Р Е Д С Е Д Н И Ц А**

 **Данијела Поповић**